ระเบียบกรุงเทพมหานครระเบียบกรุงเทพมหานครว่าด้วยกองทุนฟื้นฟูกรุงรัตนโกสินทร์และบริเวณต่อเนื่องพ.ศ.๒๕๔๓-------------- เนื่องจากสิ่งที่มีคุณค่าทางประวัติศาสตร์วัฒนธรรม ศิลปกรรมและสถาปัตยกรรมในพื้นที่กรุงรัตนโกสินทร์และบริเวณต่อเนื่องจำนวนมากชำรุดทรุดโทรม โดยเฉพาะอย่างยิ่งในส่วนที่เป็นของภาคเอกชนไม่ได้รับการทำนุบำรุงรักษาให้อยู่ในสภาพดี เพื่อให้การบำรุงรักษาสิ่งที่มีคุณค่าทางประวัติศาสตร์ในส่วนของภาคเอกชนโดยภาคเอกชนมีส่วนร่วมในการพัฒนาบำรุงรักษาด้วยวิธีการบริจาคร่วมทุนและเพื่อให้การบริหารเงินกองทุนฟื้นฟูกรุงรัตนโกสินทร์และบริเวณต่อเนื่องเป็นไปอย่างมีประสิทธิภาพส่งเสริมการดำเนินงานด้านการอนุรักษ์และปรับปรุง ฟื้นฟูเมือง อาศัยอำนาจตามความในมาตรา๔๙ แห่งพระราชบัญญัติระเบียบบริหารราชการกรุงเทพมหานคร พ.ศ.๒๕๒๘ ประกอบกับ ข้อ ๕ และข้อ ๒๐แห่งข้อบัญญัติกรุงเทพมหานคร เรื่อง วิธีการงบประมาณ พ.ศ.๒๕๒๙ ผู้ว่าราชการกรุงเทพมหานครจึงกำหนดระเบียบว่าด้วยกองทุนฟื้นฟูกรุงรัตนโกสินทร์และบริเวณต่อเนื่องขึ้นไว้ดังต่อไปนี้ ข้อ ๑ระเบียบนี้เรียกว่า "ระเบียบกรุงเทพมหานครว่าด้วยกองทุนฟื้นฟูกรุงรัตนโกสินทร์ และบริเวณต่อเนื่อง พ.ศ.๒๕๔๓" ข้อ ๒ระเบียบนี้ให้ใช้บังคับตั้งแต่วันประกาศในราชกิจจานุเบกษาเป็นต้นไป ข้อ ๓บรรดาระเบียบ ข้อบังคับ ประกาศหรือคำสั่งใด ในส่วนที่ได้กำหนดไว้แล้วในระเบียบนี้หรือซึ่งขัดหรือแย้งกับระเบียบนี้ให้ใช้ระเบียบนี้แทน ข้อ ๔ให้ปลัดกรุงเทพมหานครรักษาการตามระเบียบนี้ และให้มีอำนาจออกคำสั่งเพื่อปฏิบัติการให้เป็นไปตามระเบียบนี้ หมวด๑ นิยาม ---------- ข้อ ๕ในระเบียบ "กรุงรัตนโกสินทร์" หมายความว่า (๑) พื้นที่บริเวณกรุงรัตนโกสินทร์ชั้นในตามข้อบัญญัติกรุงเทพมหานคร เรื่องกำหนดบริเวณห้ามก่อสร้าง ดัดแปลงใช้หรือเปลี่ยนการใช้อาคารบางชนิดหรือบางประเภทภายใจบริเวณกรุงรัตนโกสินทร์ชั้นใน ในท้องที่แขวงพระบรมมหาราชวังเขตพระนคร กรุงเทพมหานครพ.ศ.๒๕๒๘ (๒) พื้นที่บริเวณกรุงรัตนโกสินทร์ชั้นนอกตามข้อบัญญัติกรุงเทพมหานครเรื่อง กำหนดบริเวณห้ามก่อสร้าง ดัดแปลงใช้หรือเปลี่ยนการใช้อาคารบางชนิดหรือบางประเภทภายในบริเวณกรุงรัตนโกสินทร์ชั้นนอก ในท้องที่แขวงชนะสงครามแขวงตลาดยอด แขวงศาลเจ้าพ่อเสือแขวงบวรนิเวศ แขวงเสาชิงช้า แขวงราชบพิธแขวงสำราญราษฎร์และแขวงวังบูรพาภิรมย์เขตพระนคร กรุงเทพมหานคร พ.ศ.๒๕๓๐ (๓)พื้นที่บริเวณฝั่งธนบุรีตรงข้ามบริเวณกรุงรัตนโกสินทร์ ตามข้อบัญญัติกรุงเทพมหานคร เรื่อง กำหนดบริเวณห้ามก่อสร้าง ดัดแปลงใช้หรือเปลี่ยนการใช้อาคารบางชนิดหรือบางประเภทภายในบริเวณฝั่งธนบุรีตรงข้ามบริเวณกรุงรัตนโกสินทร์ ในท้องที่แขวงบางยี่ขันเขตบางพลัดแขวงอรุณอัมรินทร์แขวงศิริราช เขตบางกอกน้อยแขวงวัดอรุณ เขตบางกอกใหญ่แขวงวัดกัลยาณ์ เขตธนบุรี และแขวงสมเด็จเจ้าพระยา เขตคลองสาน กรุงเทพมหานคร พ.ศ.๒๕๓๕ "บริเวณต่อเนื่อง"หมายความว่า (๑) พื้นที่บริเวณโดยรอบพระราชวังสวนจิตรลดาตามข้อบัญญัติกรุงเทพมหานคร เรื่อง กำหนดบริเวณห้ามก่อสร้าง ดัดแปลงใช้หรือเปลี่ยนการใช้อาคารบางชนิดหรือบางประเภท ในท้องที่แขวงถนนนครไชยศรี แขวงวชิรพยาบาลแขวงดุสิต แขวงสวนจิตรลดาแขวงสี่แยกมหานาค เขตดุสิต แขวงทุ่งพญาไท แขวงสามเสนในเขตพญาไท แขวงวัดโสมนัส เขตป้อมปราบศัตรูพ่าย และแขวงวัดสามพระยา แขวงบางขุนพรหมเขตพระนคร กรุงเทพมหานครพ.ศ. ๒๕๒๖ (๒) พื้นที่บริเวณต่อเนื่องกรุงรัตนโกสินทร์ชั้นนอกตามข้อบัญญัติกรุงเทพมหานคร เรื่อง กำหนดบริเวณห้ามก่อสร้างดัดแปลงอาคารบางชนิดหรือบางประเภทในท้องที่แขวงวัดสามพระยา แขวงบ้านพานถม เขตพระนครแขวงวัดโสมนัส แขวงบ้านบาตร แขวงคลองมหานาค แขวงวัดเทพศิรินทร์ แขวงป้องปราบศัตรูพ่ายเขตป้อมปราบศัตรูพ่าย และแขวงสัมพันธวงศ์ แขวงจักรวรรดิ์ แขวงตลาดน้อย เขตสัมพันธวงศ์กรุงเทพมหานคร พ.ศ.๒๕๔๒ "กองทุน"หมายความว่า กองทุนฟื้นฟูกรุงรัตนโกสินทร์และบริเวณต่อเนื่อง "คณะกรรมการ"หมายความว่า คณะกรรมการบริหารเงินกองทุนฟื้นฟูกรุงรัตนโกสินทร์และบริเวณต่อเนื่อง "ประธานกรรมการ"หมายความว่า ประธานกรรมการบริหารเงินกองทุนฟื้นฟูกรุงรัตนโกสินทร์และบริเวณต่อเนื่อง "รองประธานกรรมการ"หมายความว่า รองประธานกรรมการบริหารเงินกองทุนฟื้นฟูกรุงรัตนโกสินทร์และบริเวณต่อเนื่อง "กรรมการและเลขานุการ"หมายความว่า กรรมการและเลขานุการคณะกรรมการบริหารเงินกองทุนฟื้นฟูกรุงรัตนโกสินทร์และบริเวณต่อเนื่อง "กรรมการ"หมายความว่า กรรมการบริหารเงินกองทุนฟื้นฟูกรุงรัตนโกสินทร์และบริเวณต่อเนื่อง "เงินกองทุน"หมายความว่า เงินกองทุนฟื้นฟูกรุงรัตนโกสินทร์และบริเวณต่อเนื่อง "อาคาร"หมายความว่า อาคารตามกฎหมายว่าด้วยการควบคุมอาคาร "อาคารประวัติศาสตร์"หมายความว่า อาคารซึ่งโดยอายุ หรือโดยลักษณะแห่งการก่อสร้างหรือโดยหลักฐานเกี่ยวกับประวัติของอาคารนั้นเป็นประโยชน์ในทางศิลปะ ประวัติศาสตร์หรือโบราณคดี "อาคารควรค่าแก่การอนุรักษ์"หมายความว่า อาคารเก่าที่มีคุณค่าทางสถาปัตยกรรมและศิลปกรรมหรืออาคารซึ่งเคยเป็นที่พำนักของบุคคลสำคัญของประวัติศาสตร์ไทยหรืออาคารที่เกี่ยวข้องกับเหตุการณ์สำคัญของประวัติศาสตร์ไทย หมวด๒ การจัดตั้งกองทุน วัตถุประสงค์และแหล่งเงินทุน ----------- ข้อ ๖ให้จัดตั้งกองทุนฟื้นฟูกรุงรัตนโกสินทร์และบริเวณต่อเนื่องขึ้นในสำนักผังเมือง กรุงเทพมหานคร ข้อ ๗วัตถุประสงค์กองทุน เพื่อบูรณะปรับปรุงซ่อมแซม (๑)อาคารประวัติศาสตร์และอาคารควรค่าแก่การอนุรักษ์ที่อยู่ในครอบครองของเอกชน (๒) อาคารอื่นตามที่คณะกรรมการเห็นชอบ (๓) การปรับปรุงถนน ทางเท้า สวนที่ว่างและส่วนอื่นที่เกี่ยวกับอาคารตาม (๑) และ (๒) ข้อ ๘เงินกองทุนได้มาจาก (๑) เงินสนับสนุน ทั้งจากในและนอกประเทศ (๒)เงินหรือทรัพย์สินที่มีผู้บริจาคให้กองทุน (๓) ดอกผลอันเกิดจากเงินหรือทรัพย์สินของกองทุน (๔) เงินรายรับอื่น หมวด๓ คณะกรรมการบริหารเงินกองทุน ----------- ข้อ ๙ให้มีคณะกรรมการบริหารเงินกองทุนประกอบด้วย ผู้ว่าราชการกรุงเทพมหานคร เป็นกรรมการที่ปรึกษา ปลัดกรุงเทพมหานครเป็นประธานกรรมการ ผู้อำนวยการสำนักผังเมือง เป็นรองประธานกรรมการผู้อำนวยการสำนักการคลังหรือผู้แทน ผู้อำนวยการกองกฎหมายและคดีหรือผู้แทนผู้อำนวยการเขตท้องที่ที่เกี่ยวข้องหรือที่อาคารนั้นตั้งอยู่ เลขานุการสำนักผังเมืองเป็นกรรมการผู้อำนวยการกองจัดรูปที่ดินและปรับปรุงฟื้นฟูเมืองเป็นกรรมการและเลขานุการ และให้มีผู้ช่วยเลขานุการ ๒ คนที่เลขานุการจะเป็นผู้เสนอแต่งตั้ง ข้อ๑๐ ให้คณะกรรมการมีอำนาจหน้าที่ดังนี้ (๑) ให้ความเห็นชอบโครงการบูรณะปรับปรุงซ่อมแซมที่มีผู้ยื่นเสนอ (๒)อนุมัติแบบรายละเอียดการบูรณะปรับปรุงซ่อมแซม และอนุมัติการใช้จ่ายเงินกองทุน (๓) กำหนด หลักเกณฑ์ เงื่อนไขขั้นตอนการปฏิบัติและการดำเนินการอื่นใดที่เกี่ยวข้องกับการใช้เงินกองทุน (๔) กำหนดแนวทางในการบริหารเงินกองทุนควบคุมงบประมาณของเงินกองทุน การรับเงิน การเบิกจ่ายเงินและการเก็บรักษาเงินของเงินกองทุนพิจารณากลั่นกรองเสนอความเห็นต่อปลัดกรุงเทพมหานคร เพื่อทราบหรือพิจารณาสั่งการในกรณีที่มีปัญหาเกี่ยวกับการปฏิบัติ (๕)กำกับและติดตามประเมินผลการดำเนินงานของกองทุน (๖) แต่งตั้งคณะอนุกรรมการหรือบุคคลเพื่อดำเนินการในเรื่องใดเรื่องหนึ่งตามความจำเป็น และมีอำนาจเชิญบุคคลจากหน่วยงานและส่วนราชการของกรุงเทพมหานครส่วนราชการอื่น หน่วยงานของรัฐรัฐวิสาหกิจหรือองค์การของรัฐและเอกชน มาช่วยดำเนินงานหรือขอให้ชี้แจงข้อเท็จจริงหรือให้หลักฐานหรือให้คำแนะนำเกี่ยวกับการดำเนินการของกองทุน (๗) ดำเนินการอื่นใด เพื่อให้เป็นไปตามระเบียบนี้ ข้อ๑๑ การประชุมคณะกรรมการต้องมีกรรมการมาประชุมไม่น้อยกว่ากึ่งหนึ่งจึงจะเป็นองค์ประชุมการวินิจฉัยชี้ขาดที่ประชุมให้ถือเอาเสียงข้างมาก ถ้าคะแนนเสียงเท่ากันให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาด หมวด ๔ การบริหารเงินกองทุน ---------- ข้อ๑๒ ให้นำเงินกองทุน ไปใช้จ่ายได้เฉพาะโครงการที่เป็นการบูรณะปรับปรุงซ่อมแซมอาคารประวัติศาสตร์และอาคารควรค่าแก่การอนุรักษ์ที่อยู่ในครอบครองของเอกชนและ/หรืออาคารอื่นตามที่คณะกรรมการพิจารณาเห็นชอบ รวมทั้งเพื่อการบูรณะปรับปรุงถนน ทางเท้าสวน ที่ว่างและส่วนอื่นที่เกี่ยวกับอาคารดังกล่าว ข้อ๑๓ การขอใช้เงินกองทุน ให้เจ้าของอาคารหรือผู้ครอบครองอาคารจัดทำโครงการเสนอโครงการต่อสำนักผังเมืองโดยโครงการดังกล่าวต้องประกอบด้วยหลักการและเหตุผลตามความจำเป็น วิธีการดำเนินงาน แผนงาน รูปแบบรายการและประมาณการค่าใช้จ่ายตลอดทั้งชื่อผู้เสนอโครงการและให้สำนักผังเมืองนำเสนอโครงการดังกล่าวต่อคณะกรรมการเพื่อพิจารณาให้ความเห็นชอบ ข้อ๑๔ ให้คณะอนุกรรมการที่คณะกรรมการแต่งตั้ง ดำเนินการตรวจสอบแบบรายการและประมาณการค่าใช้จ่ายตามรายละเอียดโครงการในข้อ ๑๓ให้เป็นไปตามวัตถุประสงค์ของกองทุนและนำเสนอคณะกรรมการเพื่อขออนุมัติแบบรายการและอนุมัติการใช้จ่ายเงินกองทุนในการดำเนินงานบูรณะปรับปรุง ซ่อมแซม ข้อ๑๕ เมื่อคณะกรรมการได้อนุมัติแบบรายการ และอนุมัติการใช้จ่ายเงินกองทุนแล้วให้เจ้าของอาคารหรือผู้ครอบครองอาคารทำสัญญาการใช้เงินกองทุนตามแบบที่คณะกรรมการกำหนด การลงนามในสัญญาใดที่เกี่ยวข้องกับกองทุนให้เป็นอำนาจของปลัดกรุงเทพมหานคร หรือผู้ที่ปลัดกรุงเทพมหานครมอบหมาย ข้อ๑๖ ผู้มีอำนาจอนุมัติจ่ายเงินกองทุน ให้เป็นอำนาจของบุคคลดังต่อไปนี้ (๑) รองประธานกรรมการไม่เกิน ๑๐ ล้านบาท (๒) ประธานกรรมการ ไม่จำกัดวงเงิน ข้อ๑๗ การเบิกจ่าย การเก็บรักษา การนำส่งเงิน การตรวจเงิน การพัสดุ การก่อหนี้และการสั่งจ่ายเงินให้ดำเนินการตามข้อบัญญัติ กฎข้อบังคับ ระเบียบ หรือคำสั่งที่กรุงเทพมหานคร ใช้บังคับโดยอนุโลม ข้อ๑๘ การรับเงินให้ออกใบเสร็จรับเงินแก่ผู้บริจาค หรือผู้อุทิศเงินเข้ากองทุนทุกครั้งที่มีการรับเงินในนามของกรุงเทพมหานครและให้ใช้ใบเสร็จรับเงินของกรุงเทพมหานครโดยอนุโลม หมวด๕ การเก็บรักษาเงินกองทุน และการเบิกจ่ายเงิน ---------- ข้อ๑๙ ให้สำนักผังเมืองเปิดบัญชีเงินฝากไว้ที่ธนาคารที่คณะกรรมการเห็นชอบโดยใช้ชื่อบัญชีว่า"กองทุนฟื้นฟูกรุงรัตนโกสินทร์และบริเวณต่อเนื่อง" ข้อ๒๐ ให้กรรมการและเลขานุการ มีหน้าที่รับจ่ายเงิน ฝากเงิน เก็บรักษาเงิน ทำบัญชีรับจ่าย รวมทั้งสรรพบัญชีหรือทะเบียนอื่นใดเท่าที่จำเป็น และบรรดาเอกสารหลักฐานในการเบิกจ่ายเงินตามระเบียบและเก็บรวมรักษาไว้ให้ครบถ้วนพร้อมที่จะให้ทำการตรวจสอบได้เมื่อสิ้นปีงบประมาณ และให้รายงานการรับ การจ่ายเงินประจำปีและยอดเงินคงเหลือให้ปลัดกรุงเทพมหานครทราบ ข้อ๒๑ การเขียนเช็คสั่งจ่ายเงินกองทุนให้เป็นอำนาจของ รองประธานกรรมการและกรรมการและเลขานุการลงลายมือชื่อสั่งจ่ายร่วมกัน ข้อ๒๒ ในกรณีที่มีเหตุพิเศษสมควรปฏิบัติเป็นอย่างอื่นหรือที่ไม่มีกำหนดในระเบียบนี้ให้เสนอผู้ว่าราชการกรุงเทพมหานครพิจารณาสั่งการเป็นกรณี ๆ ไป ประกาศณ วันที่ ๒๐ กรกฎาคม พ.ศ.๒๕๔๓ พิจิตต รัตตกุล ผู้ว่าราชการกรุงเทพมหานคร[รก.๒๕๔๓/พ๘๒ง/๓๖/๑๗ สิงหาคม ๒๕๔๓] อัมพิกา/แก้ไข ๓๐/๕/๒๕๔๕ B+A